Kelemen Hunor: "Nu este just să închizi iarăși restaurantele, cafenelele“.
Restaurantele, barurile, cluburile, teatrele și cinematografele sunt închise din nou. Kelemen Hunor, președintele UDMR, a fost invitatul lui Vlad Craioveanu. Hunor nu vede un motiv științific pentru aceste noi restricții.
Uite încă o părere pe subiect. Douăsprezece mii de restaurante, baruri și cluburi din București au fost închise din nou la interior. Teatrele și cinematografele au aceeași soartă.Fără niciun argument științific, crede Kelemen Hunor, președintele UDMR, care a fost invitatul lui Vlad Craioveanu, aseară, la "Ochii pe mine!“.Kelemen Hunor, președinte UDMR: "Dacă regulile sunt respectate nu există această necesitate și nu este just să închizi iarăși restaurantele, cafenelele, fiindcă acolo din ceea ce văd eu nu există un risc mare de a transmite virus. Sunt convins că nu se supără Dumnezeu dacă un an nu faci pelerinaj, pentru că forța credinței nu va depinde de aceste chestiuni. Să închizi teatrele și cinematografele pentru ce? Nu există niciun motiv, nu există niciun studiu, nu există date științifice prin care se poate demonstra că în teatre și în săli de cinema se transmite mai puternic virusul decât la un pelerinaj necontrolat.“.